Az Európa Liga elmúlt két idényének győztesei csapnak össze a szerdai BL-napon | Kárpátalja.ma
Kezdőlap » Kárpátalja » Sport » Az Európa Liga elmúlt két idényének győztesei csapnak össze a szerdai BL-napon
Szerkesztő: File József Sport 2018-02-21	0 95 megtekintés
Az Európa Liga legutóbbi két kiírásának győztese, a Manchester United és a Sevilla egymással játszik a labdarúgó Bajnokok Ligája nyolcaddöntőjének szerdai programjában. A nap rangadóját az M4 Sport és az m4sport.hu is élőben közvetíti.
A két együttes első alkalommal találkozik az európai kupaporondon.
A párharcot hazai pályán kezdő spanyol együttes története negyedik nyolcaddöntőjére készülhet az első számú nemzetközi kupasorozatban, továbbjutnia azonban még sohasem sikerült. A 2007/08-as idényben a török Fenerbahcéval, két évvel később az orosz CSZKA Moszkvával, tavaly pedig az akkori angol bajnok Leicester Cityvel szemben bukott el.
A Manchester United négy év elteltével tért vissza a BL egyenes kieséses szakaszába: a 2013/14-es szezonban az Olympiakoszon jutott túl a gárda úgy, hogy idegenben 2-0-ra kikapott, otthon viszont 3-0-ra nyert.
Érdekesség, hogy az MU – amely az oda-visszavágós párharcok tekintetében 7-6-os hátrányban van a spanyol klubcsapatokkal szemben – hagyományosan nem szokott jól kezdeni a sorozat e szakaszában: eddigi kilenc idegenbeli nyitómeccséből csak kettőt nyert meg, miközben négyszer döntetlent játszott, háromszor pedig kikapott.
José Mourinho, a Manchester United portugál vezetőedzője – aki már az FC Portóval és az Internazionaléval is nyert BL-t – a Real Madrid szakvezetőjeként számos alkalommal játszott az andalúz együttes ellen, csapata 2010 és 2013 között nyolc meccsből hetet megnyert, egyszer kapott ki, 23 gólt szerzett, s mindössze hatot kapott.
A másik szerdai mérkőzésen a Sahtar Donyeck az AS Romát látja vendégül. A párharc egyik érdekessége, hogy a 2010/11-es idényben ugyanebben a szakaszban találkozott egymással a két gárda, s mindkét találkozót az ukránok nyerték, akiknek ez az egyetlen sikeres párharcuk a BL egyenes kieséses szakaszának történetében.
Az utóbbi két hónapban erősödés jelét mutatta az ukrán hrivnya a nemzetközi piacokon. A tavalyi év végéhez képest biztatóan, nem...